یمنده ایران حمایه سیده گی حوثی لر تامانیدن مارب شهریده حکومت گه باغلیغ عسکری کمپ گه اویوشتیریلگن هوا هجومی عاقبتیده اولگنلر سانی 87 گه ییتدی.
عسکری منبعلردن آلینگن معلوماتلرده یمن نینگ شرقیده جایلشگن مارب ولایتیده گی عسکری کمپ گه اویوشتیریلگن هجومده 87 کیشی نینگ اولگن لیگی 30 کیشی نینگ یره لنگن لیگی بیلدیریلماقده.
بو هجومده یره لنگن لرنینگ کسلخانه لرگه انتقال بیریلگن لیکلری بعضی بیرته سی نینگ وضعیتی نینگ آغیر ایکن لیگی بیلدیریلدی.
مارب ده گی الحیه کسلخانه سی مسؤللری ایتیشیچه اولگنلردن انچه سی نینگ کیم لیک تثبیتی قیلینمه گن، شهرده گی شفاخانه لر اولیک و یره لیدن تولیب تاشگن.
حکومت گه باغلیغ عسکری منبعلر، حوثی لر تامانیدن اویوشتیریلگن هجوم نینگ انسانسیز هوا واسطه سی آرقه لی اویوشتیریلگن لیگی بیلدیرگن ایدی.
اردوده گی منبعلردن بیریلگن معلوماتلرده ایتیلیشیچه، یمن اردوسی اوتگن کونی بعضی بیر عسکری قرارگاهلرگه هجوم اویوشتیریش تیارگرلیگی آلگن حوثی لرگه قرشی توسیق بولووچی عملیات اویوشتیرگن، یوز بیرگن توقنه شووده 23 کیشی ح.ثی بیلن 3 عسکر حیایتینی یوقاتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
